Beboeren blev kørt til tjek på sygehuset.

Der var for alvor røg i køkkenet hos en uheldig beboer i Nørresundby fredag, da frokosten skulle laves. Der endte nemlig med at gå ild i maden på panden, og det skabte noget af en røgudvikling i lejligheden. - Det lød meget voldsomt, men heldigvis havde beboeren fået bragt sig selv i sikkerhed, og der var ingen ild, da vi ankom, fortæller indsatsleder på stedet Frank Winther. Beboeren var dog udsat for en del røg, og derfor blev hun kørt med ambulance til et tjek på hospitalet. Røgskader Ilden fra maden resulterede i, at emhætten smeltede, ellers var der kun røg- og sodskade i lejligheden. - Vi har fået ventileret og har stadig vinduerne åbne nu, mens vi venter på, at skadeservice ankommer. Vi var også oppe og tjekke lejligheden over, men der var ingen skade sket, forklarer indsatslederen. Nordjyllands Politi var også til stede